

**KLAIPĖDOS UNIVERSITETO**

**SENATAS**

**NUTARIMAS**

**DĖL Studentų priėmimo į KLAIPĖDOS UNIVERSITETĄ 2024 METAIS TAISYKLIŲ PAKEITIMO**

2024 m. gegužės 31 d. Nr. 11-58

Klaipėda

 Senatas, n u t a r i a Studentų priėmimo į Klaipėdos universitetą 2024 metais taisykles, patvirtintas Senato 2023 m. lapkričio 29 d. nutarimu Nr. 11-10, pakeisti šia tvarka:

 1. Taisyklių I skyriaus 3.1. punktą papildyti nurodant:

3.1. Į pirmosios pakopos studijų **valstybės finansuojamas studijų vietas** ir **valstybės nefinansuojamas studijų vietas** gali pretenduoti 2024 m. Lietuvoje įgiję vidurinį išsilavinimą asmenys, jeigu jų mokymosi rezultatai yra ne žemesni nei Lietuvos Respublikos mokslo ir studijų įstatymo redakcijoje, aktualioje nuo 2024 m. sausio 1 d., 59 straipsnio 1 dalies 1 punkto reikalavimams, įgijusiems išsilavinimą ankstesniais metais galioja Lietuvos Respublikos švietimo, mokslo ir sporto ministro 2020 m. rugpjūčio 12 d. įsakyme Nr. V-1217 „Dėl švietimo, mokslo ir sporto ministro 2017 m. rugpjūčio 30 d. įsakymo Nr. V-661 „Dėl asmenų, pretenduojančių nuo 2020 metų į aukštųjų mokyklų pirmosios pakopos ir vientisųjų studijų vietas, mokymosi rezultatų minimalių rodiklių patvirtinimo“ pakeitimo“ (TAR, 2020-08-12, Nr. 17252), 2020 m. vasario 4 d. įsakymu Nr. V-147 „Dėl švietimo, mokslo ir sporto ministro 2017 m. rugpjūčio 30 d. įsakymo Nr. V-661 „Dėl asmenų, pretenduojančių nuo 2019 metų į aukštųjų mokyklų pirmosios pakopos ir vientisųjų studijų vietas, mokymosi rezultatų minimalių rodiklių patvirtinimo“ pakeitimo“ (TAR, 2020-02-04, Nr. 2489), 2018 m. lapkričio 29 d. įsakymu Nr. V-939 „Dėl švietimo ir mokslo ministro 2017 m. rugpjūčio 30 d. įsakymo Nr. V-661 „Dėl asmenų, pretenduojančių nuo 2019 metų į aukštųjų mokyklų pirmosios pakopos ir vientisųjų studijų vietas, mokymosi rezultatų minimalių rodiklių patvirtinimo“ pakeitimo“ (TAR, 2018-11-29, Nr. 19289), 2018 m. vasario 8 d. įsakymu Nr. V-120 „Dėl švietimo ir mokslo ministro 2015 m. rugpjūčio 12 d. įsakymo Nr. V-888 „Dėl asmenų, pretenduojančių į valstybės finansuojamas pirmosios pakopos ir vientisųjų studijų vietas, mokymosi rezultatų minimalių rodiklių nustatymo“ pakeitimo“ (TAR, 2018-02-08, Nr. 2038), nustatyti mokymosi rezultatų minimalūs rodikliai.

2. Taisyklių I skyriaus 3.10. punktą pakeisti nurodant:

3.10. Stojantiesiems į pirmosios pakopos studijų programų valstybės finansuojamas ir valstybės nefinansuojamas studijų vietas taikomas mažiausias stojamasis konkursinis balas 4,34, o kai pagrindinis dalykas istorija arba geografija, arba biologija – mažiausias balas 3,26.

Minimalus konkursinis balas netaikomas stojantiesiems, kurie yra atleisti nuo brandos egzaminų dėl ligų, nurodytų Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2003 m. sausio 8 d. įsakyme Nr. V-11/18 „Dėl Ligų, galinčių būti pagrindu atleisti asmenis nuo brandos egzaminų, sąrašo patvirtinimo".

Senato pirmininkas prof. dr. Vaidutis Laurėnas